Talous- ja sosiaalikomitean lausunto aiheesta "Ehdotus neuvoston direktiiviksi orgaanisten liuottimien käytöstä aiheutuvien haihtuvien orgaanisten yhdisteiden päästöjen rajoittamisesta tietyissä prosesseissa ja teollisuuslaitoksissa"



Virallinen lehti nro C 089 , 19/03/1997 s. 0007



Talous- ja sosiaalikomitean lausunto aiheesta "Ehdotus neuvoston päätökseksi yhteisön CO2-päästöjen ja muiden kasvihuonekaasupäästöjen valvontajärjestelmästä tehdyn päätöksen 93/389/ETY muuttamisesta" () (97/C 89/03) Neuvosto päätti 17. lokakuuta 1996 Euroopan yhteisön perustamissopimuksen 130 s artiklan mukaisesti pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut ympäristönsuojelu-, kansanterveys- ja kuluttajajaosto antoi lausuntonsa 7. tammikuuta 1997. Esittelijänä oli José Gafo-Fernández. Talous- ja sosiaalikomitea hyväksyi 29. ja 30. tammikuuta 1997 pitämässään 342. täysistunnossa (tammikuun 29. päivän kokouksessa) yksimielisesti seuraavan lausunnon. 1. Johdanto 1.1. Tällä päätösehdotuksella pyritään parantamaan ja täydentämään ihmisen aiheuttamien, maapallon laajuista ilmaston lämpenemistä luultavasti aiheuttavien kaasujen päästöjen nykyistä valvontajärjestelmää, josta määrätään neuvoston päätöksessä 93/389/ETY (). 1.2. Ehdotettujen parannusten mukaan valvonta ei koskisi vain hiilidioksidia vaan myös "muita kasvihuonekaasuja, joita Montrealin pöytäkirja ei koske" ja jotka voidaan sisällyttää ilmastonmuutosta koskevan Yhdistyneiden Kansakuntien puitesopimuksen uusiin pöytäkirjoihin. Ehdotuksiin kuuluu myös jäsenvaltioiden raportointijärjestelmien sekä kansallisten valvontaohjelmien kehittäminen päästölähteiden ja nielujen () tunnistamisen sekä kaasupäästöjen rajoittamiseksi jo hyväksyttyjen tai suunniteltujen toimien osalta. 1.3. Nämä valvonnan alaisten kaasujen määrän lisäämistä sekä kansallisten ohjelmien toimittamia tietoja koskevat parannukset mahdollistaisivat myös valvontajärjestelmän jatkamisen vuosiin 2005, 2010 ja 2020. 2. Yleistä 2.1. Komitea kannattaa päätösehdotusta täysin. 2.2. Se kannattaa myös suunniteltuja valvonnan määräaikoja, joiden tarkoituksena on parantaa kaasupäästöjen tuntemusta sekä jäsenvaltioiden suunnitelmien hyödyntämistä näiden kaasujen päästöjen vakiinnuttamista koskevan yhteisön yleistavoitteen saavuttamiseksi. 2.3. Komitea haluaa kuitenkin esittää joitakin huomioita helpottaakseen päätöksen soveltamista. 2.4. Tärkein huomio koskee ihmisen aiheuttamien kasvihuonekaasupäästöjen sekä puhdistusnielujen kasvihuoneilmiötä ehkäisevän vaikutuksen mittaamiseen käytettäviä keinoja. Komitea ymmärtää, että keinojen tulee perustua ilmastomuutosten kansainvälisen asiantuntijaryhmän IPCC:n kehittämiin menetelmiin, mutta nimenomaan näiden menetelmien epätarkkuus antaa aihetta epäillä, kykenevätkö jäsenvaltiot ottamaan ne käyttöön ja liittämään osaksi lainsäädäntöään päätösehdotuksessa suunnitellun aikataulun puitteissa. 2.5. Tällä hetkellä mittausmenetelmien yhdenmukaistaminen näyttää keskittyvän CORINAIRin tilastoihin perustuvan päästöluettelon arviointiin sen sijaan, että tehtäisiin tulevaisuutta koskevia suunnitelmia. Tämän vuoksi komitea korostaa, että tarvitaan yhtenäisiä ja selkeästi sovellettavia menetelmiä, joiden avulla voidaan arvioida tarkasti päästöt jäsenvaltioittain ja lähteittäin, niiden ilmastoa lämmittävä vaikutus 5, 10 ja 20 vuoden aikavälillä sekä kussakin jäsenvaltiossa toteutettujen parannustoimien vaikutukset. 2.6. Ehdotuksessa viitataan useaan otteeseen terveydelle haitallisiin otsonin esiasteisiin. Olisi hyvä täsmentää, että kysymys on "troposfäärisesta otsonista", jottei se julkisuudessa sekaannu "stratosfääriseen otsoniin", jonka häviämistä otsonia tuhoavien tuotteiden käytön kieltämisellä juuri yritetään estää. 2.7. Päätöksen 6 artiklaan tulee sisällyttää talous- ja sosiaalikomitea saavutetusta edistyksestä tehtävän kertomuksen yhtenä vastaanottajana. Bryssel, 29. tammikuuta 1997. Talous- ja sosiaalikomitean puheenjohtaja Tom JENKINS () EYVL N:o C 314, 24.10.1996, s. 11 () EYVL N:o L 167, 9.7.1993. () "Nielut" ovat kasvihuonekaasujen luonnollisia sitojia, jotka muuttavat niiden koostumusta estäen siten niiden ilmastovaikutukset.